6.3.2023
RO
Jurnalul Oficial al Uniunii Europene
L 68/5
(7)
În plus, Statele Unite au notificat Comisiei apariția a zece focare de gripă aviară înalt patogenă la efective de păsări de curte din statele California (1), Kansas (1), New York (1), Mississippi (2) și Pennsylvania (5), Statele Unite, care au fost confirmate între 1 februarie 2023 și 22 februarie 2023 prin analize de laborator (RT-PCR).
(8)
Ca urmare a apariției respectivelor focare recente de gripă aviară înalt patogenă, autoritățile veterinare din Canada, Regatul Unit și Statele Unite au stabilit zone de control de cel puțin 10 km în jurul exploatațiilor afectate și au pus în aplicare o politică de depopulare totală pentru a menține sub control prezența gripei aviare înalt patogene și pentru a limita răspândirea ei.
(9)
Canada, Regatul Unit și Statele Unite au transmis Comisiei informații cu privire la situația epidemiologică de pe teritoriul lor și la măsurile pe care le-au luat pentru a preveni răspândirea în continuare a gripei aviare înalt patogene.
Aceste informații au fost evaluate de Comisie.
Pe baza acestei evaluări și pentru a proteja situația sanitarveterinară din Uniune, este necesar să nu mai fie autorizată introducerea în Uniune a transporturilor de păsări de curte, de materiale germinative provenite de la păsări de curte și de carne proaspătă provenită de la păsări de curte și de la vânat cu pene din zonele care fac obiectul restricțiilor stabilite de autoritățile veterinare din Canada, Regatul Unit și Statele Unite din cauza focarelor recente de gripă aviară înalt patogenă.
(10)
În plus, Canada a transmis informații actualizate cu privire la situația epidemiologică de pe teritoriul ei în ceea ce privește 15 focare de gripă aviară înalt patogenă din exploatații avicole situate în provinciile Alberta (3), Columbia Britanică (2), Ontario (4), Quebec (3) și Saskatchewan (3), Canada, care au fost confirmate între 19 septembrie 2022 și 6 decembrie 2022.
(11)
În plus, Regatul Unit a transmis informații actualizate cu privire la situația epidemiologică de pe teritoriul său în legătură cu șase focare de gripă aviară înalt patogenă apărute în exploatații avicole situate în Insulele Orkney (2) și East Ayrshire (1) din Scoția, Regatul Unit, precum și în comitatele Cheshire (1) și Yorkshire (2), Anglia, Regatul Unit, care au fost confirmate între 28 august 2022 și 8 noiembrie 2022.
(12)
Mai mult, Statele Unite au transmis informații actualizate cu privire la situația epidemiologică de pe teritoriul lor în legătură cu 77 de focare de gripă aviară înalt patogenă apărute în exploatații avicole din statele Arkansas (1), California (7), Colorado (1), Iowa (2), Minnesota (16), Mississipi (1), Nebraska (1), New York (1), Dakota de Nord (4), Oregon (1), Pennsylvania (3), Dakota de Sud (15), Tennessee (1), Utah (16), Washington (3) și Wisconsin (4), Statele Unite, care au fost confirmate între 29 martie 2022 și 8 decembrie 2022.
(13)
Canada, Regatul Unit și Statele Unite au transmis, în plus, informații cu privire la măsurile pe care le-au luat pentru a preveni răspândirea suplimentară a gripei aviare înalt patogene.
În particular, ca urmare a respectivelor focare de respectiva boală, Canada, Regatul Unit și Statele Unite au implementat o politică de depopulare totală pentru a menține sub control și a limita răspândirea respectivei boli și, în plus, au finalizat curățarea și dezinfecția necesare în urma implementării politicii de depopulare totală în exploatațiile avicole de pe teritoriul lor în care s-au înregistrat cazuri de infecții.
(14)
Comisia a evaluat informațiile transmise de Canada, de Regatul Unit și de Statele Unite și a concluzionat că focarele de gripă aviară înalt patogenă din respectivele exploatații avicole au fost eliminate și că nu mai există niciun risc asociat cu intrarea în Uniune a produselor obținute de la păsări de curte din zonele din Canada, din Regatul Unit și din Statele Unite din care a fost suspendată intrarea în Uniune a produselor obținute de la păsări de curte din cauza respectivelor focare.
(15)
Prin urmare, este necesar ca anexele V și XIV la Regulamentul de punere în aplicare (UE) 2021/404 să fie modificate pentru a se ține seama de situația epidemiologică actuală în ceea ce privește gripa aviară înalt patogenă din Canada, din Regatul Unit și din Statele Unite ale Americii.
(16)
Având în vedere situația epidemiologică actuală din Canada, din Regatul Unit și din Statele Unite în ceea ce privește gripa aviară înalt patogenă și riscul mare de introducere a acesteia în Uniune, este necesar ca modificările care trebuie efectuate anexelor V și XIV la Regulamentul de punere în aplicare (UE) 2021/404 prin prezentul regulament să intre în vigoare în regim de urgență.